google/wiki40b huggingface dataset:
Lancelot De Mole

Kehidupan

De Mole dilahirkan di Adelaide, anak kepada William Frederick de Mole, arkitek dan juru ukur, dan isterinya Emily, née Moulden. Keluarganya berpindah ke Victoria ketika dia berusia 7 tahun, dan dia mendapat pendidikan di "Melbourne Church of England Grammar School" sehingga tahun 1891, dan kemudian di Berwick Grammar School. Selepas meninggalkan sekolah dia berlatih sebagai jurulakar jurutera.
Selepas perang De Mole menjadi jurutera dalam cabang rekaan bagi Badan Air Sydney ("Sydney Water Board").

Ciptaan

Pada tahun 1912 De Mole menghantar idea bagi kenderaan berperisai bertrek("kenderaan rel rantai yang mudah dikendali dan membawa muatan berat melalui tanah tidak rata dan parit") kepada Pejabat Perang British; pada Jun 1913 dia menerima jawapan bahawa ideanya telah ditolak.
De Mole membuat beberapa cadangan kepada Pejabat Perang British selepas 1912, pada 1914 dan 1916. Pada 1916 selepas kereta kebal Mark I telah digunakan, dia meminta diakui sebagai pencipta, menghantar model satu per lapan ciptaannya.
Selepas perang Mole memohon kesnya kepada kerajaan Australia. Pertanyaan dari kerajaan kepada pihak Birtish mendapat jawapan sopan bahawa malangnya idea Mr De Mole terlalu maju sebelum masanya dan ini tidak diakui sebagai mana ia sepatutnya.
Model kereta kebalnya dipaparkan di Peringatan Perang Australia, Canberra.
Saint-Léger-lès-Paray

Saint-Léger-lès-Paray ialah komun di jabatan Saône-et-Loire dan di kawasan Bourgogne di timur Perancis.
Kampung Guar Tanah Rang

Poskod

Poskod yang digunakan di Kampung Guar Tanah Rang, Jitra, Kedah adalah 06000.
Arah kiblat di Malaysia

Kaedah tradisional

Orang Melayu di Malaysia membina rumah dan menanam jenazah berdasarkan arah kiblat. Biasanya di Malaysia, orang-orang tua menyatakan arah kiblat berada sedikit di sebelah kanan matahari terbenam. Ustaz atau tuan guru akan dipanggil bagi menentukan arah kiblat sebelum sesebuah rumah, surau atau masjid dibina.
Tandas tidak harus mengadap kiblat. Anjung masjid dan surau mestilah mengadap kiblat. Bilik surau di rumah juga mesti ke arah kiblat.
Kubur orang Islam di Bosnia diketahui melalui arah kubur / jenazah yang ditanam menghadap arah kiblat. Oleh itu agama seseorang itu Islam atau Kristian dapat dibezakan.

Kaedah moden

Sejak 1980-an, kompas arah Mekah telah dijual di pasaran. Dengan kompas ini, arah khiblat dapat ditentukan dengan lebih mudah. Jemaah haji membeli kompas ini semasa mengerjakan haji di Mekah.

Pemaju perumahan dan perancang bandar

Kebanyakan pemaju perumahan terdiri daripada bukan Islam dan mereka mengabaikan hal ini. Perancang bandar dan wilayah juga tidak terpanggil untuk memastikan taman perumahan berdasarkan khiblat. Pemaju perumahan dan perancang bandar lebih suka mengikut kontur dan pelan tanah sahaja.
Bandar baru seperti Shah Alam dan Bandar Baru Bangi tidak menjadikan masjid dan khiblat sebagai pusat aktiviti. Bandar Putrajaya lebih menepati ciri-ciri banda raya Islam kerana masjid menjadi lokasi aktiviti dan tumpuan penduduk tempatan dan luar.

Khiblat semasa di angkasa

Jabatan Kemajuan Islam Malaysia (Jakim) mengeluarkan buku 'Garis panduan pelaksanaan ibadah di ISS' dan diterbitkan pada April 2007. Khiblat ditentukan berdasarkan kepada unjuran Kaabah di Mekah. Angkasawan Malaysia iaitu Dr Sheikh Muszaphar Shukor dan Kapten Dr Faiz Khaleed menjalani latihan di Russia sebelum salah seorang daripadanya dipilih sebagai angkasawan pertama Malaysia dihantar ke ISS.

Kontroversi Masjid Kristal

Pada 8 Mei 2009, Menteri Besar Terengganu Datuk Ahmad Said menjelaskan di Dewan Undangan Negeri Terengganu bahawa arah kiblat di Masjid Kristal di Taman Tamadun Islam, Pulau Wan Man, Terengganu tidak perlu dipertikaikan .Pada 3 April 2009 Jabatan Mufti Terengganu telah mengeluarkan sijil yang menyatakan arah kiblat yang ditunjukkan dalam Masjid Kristal adalah tepat. Jabatan Pemetaan dan Pengukuran Terengganu turut mengesahkan arah khiblat masjid ini sebelum dan selepas pembinaan.
Datuk Tengku Hassan Tengku Omar (PAS-Ladang) meragui ketepatan arah kiblat masjid itu kerana dikatakan berbeza dengan arah yang ditunjukkan oleh kompas. Hal ini mungkin berlaku kerana gangguan medan magnetik di dalam Masjid itu yang terlalu kuat kerana struktur utama Masjid Kristal adalah diperbuat daripada besi keluli.
Jessica Mila

Kehidupan peribadi

Jessica Mila lahir pada tanggal 3 Ogos 1992 di Kota Langsa, Aceh. Ayahnya berdarah Jawa sedangkan Ibunya berdarah Belanda-Manado. Dalam keluarga, Jessica Mila adalah satu-satunya anak perempuan dan bongsu dari 4 beradik. Beliau mempunyai 3 orang abang kandung. Artis cantik ini memulai karier sejak usia masih belia iaitu menjadi seorang pelakon di sinetron Cinta SMU yang tayang di Indosiar pada tahun 2002.
Jessica Mila adalah alumni SMA Negeri 70 Jakarta dan menyelesaikan pendidikannya di Universiti Binus Jakarta Indonesia dengan meraih gelar Sarjana Ekonomi.
Tré Cool

Nyanyian

Tré menyanyi dan memain gitar pada runut "Dominated Love Slave" dan "All by Myself", dari Kerplunk! dan Dookie. Dia tulis satu sub-runut "Rock and Roll Girlfriend" dari medley, "Homecoming," yang dimuatkan dalam album American Idiot. Dia juga menyanyi dan mengubah runut "DUI" ("Driving Under the Influence"), dimana direkod semasa sesi Nimrod, dan tertangguh untuk Shenanigans (kompilasi belah-B).
Semasa, temubual di stesen radio alternatif di Washington DC's , DC 101, Tré menyanyi lagu pendek berjudul "Like a Rat does Cheese", sambil bermain gitar, lagu mengenai fellatio.
Ada setengah runut secara langsung wujud, di permulaan tarikh disekitar tahun 1993, seperti "Food Around the Corner", lagu dari tahun 1943, kartun Elmer Fudd, "An Itch in Time".
Baru-baru ini, di Youtube, Tré Cool telah menghantar video didalam studio dengan menyanyi lagu "Chocolate Rain", iaitu penyanyi dan pengubah asalnya Tay Zonday. Cool memuatnaikkan video terbabit pada 2 Ogos, 2007. Pembikinan video ini telah direncanakan dalam akhbar-akhbar.
Oligosen

Oligosen adalah suatu zaman pada skala waktu geologi yang berlangsung sekitar 34 hingga 23 juta tahun yang lalu. Seperti kala geologi yang lebih awal, lapisan batuan yang membezakan zaman ini adalah jelas, tetapi waktu awal dan akhirnya sukar dipastikan. Namanya berasal dari bahasa Yunani oligos ("beberapa") dan ceno ("baru"), dan merujuk kepada betapa sedikit penambahan mamalia moden setelah peledakan evolusi pada zaman Eosen. Oligosen melanjutkan zaman Eosen dan diikuti oleh Miosen dan merupakan zaman ketiga dan terakhir pada kala Paleogen.
Awal Oligosen ditanda dengan kehancuran yang mungkin berhubungan dengan hentaman objek angkasa yang ditemui di Siberia dan Chesapeake Bay. Batas antara Oligosen dan Miosen tidak dapat ditentukan secara mudah dengan suatu peristiwa, melainkan terdapat batas yang ketara antara Oligosen yang lebih panas dengan Miosen yang lebih sejuk.
Oligosen sering dianggap merupakan masa peralihan yang penting, suatu penghubung antara "[the] archaic world of the tropical Eocene and the more modern-looking ecosystems of the Miocene. (Haines)"
Zinasco

Zinasco merupakan kawasan (munisipaliti) di Wilayah Pavia di Itali kawasan Lombardy, berdekatan 40 km selatan Milan dan 10 km barat daya Pavia di Lomellina.
Zinasco bersempadan dengan munisipaliti: Bastida Pancarana, Carbonara al Ticino, Cava Manara, Cervesina, Corana, Dorno, Gropello Cairoli, Mezzana Rabattone, Pancarana, Pieve Albignola, Sommo, Villanova d'Ardenghi.
Aceh Timur

Penduduk

Penduduk kabupaten Aceh Timur terdiri dari pelbagai suku, dengan suku dominan berasal dari orang Aceh 95,1%, kemudian disusul orang Gayo 1,9% yang menumpu di kecamatan Serbajadi, peunaron dan simpang jernih, serta orang Jawa yang mendiami kawasan transmigrasi di kecamatan serbajadi, peunaron dan simpang jernih bercampur dengan suku gayo, sunda, aceh dan batak toba serta karo.
Volt

Volt (simbol: V) ialah unit daya gerak elektrik (e.m.f.) atau beza keupayaan elektrik . Sebagai contoh, beza upaya elektrik yang dibekalkan ke rumah ialah 240 volt.
Istilah volt diambil daripada nama seorang ahli fizik berbangsa Itali, Alessandro Volta yang mencipta bateri moden pertama, "timbunan volta".
Nusa Indah, Ratu Agung

Poskod

Poskod yang digunakan di Nusa Indah adalah 38224. Terdapat 8 buah desa di dalam daerah kecamatan Ratu Agung.
Pagarawan

Poskod

Poskod yang digunakan di Pagarawan adalah 33172. Terdapat 10 buah desa di dalam daerah kecamatan Merawang.
Kesabpur

Demografik 2001

Menurut bancian India pada tahun 2001, Kesabpur memiliki bilangan penduduk seramai 10,356. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Kesabpur memiliki kadar pendidikan (kebolehan membaca) 66%, melebihi kadar purata kebangsaan 59.5%; dengan 55% lelaki dan 45% wanita mampu membaca. 13% dari populasi berusia di bawah 6 tahun. (2001)
Lux (Saona e Loira)

Lux ialah komun di jabatan Saône-et-Loire dan di kawasan Bourgogne di timur Perancis.
Bintang kutub

Bintang kutub ialah bintang terdekat yang boleh dilihat dengan mata kasar di kutub cakerawala utara Bumi, berada sejajar pada paksi putaran planet. Bintang ini merujuk kepada Polaris (juga dikenali sebagai Alpha Ursae Minoris, α UMi) yang merupakan bintang paling terang dalam buruj Beruang Kecil (Ursa Minor). Nama Polaris diperkenalkan pada abad ke-18 di mana ia disingkatkan daripada bahasa Latin Baru stella polaris yang bermaksud "bintang kutub".
Pada masa kini di kutub samawi selatan, bintang terdekat yang boleh dilihat dengan mata kasar ialah bintang malap Sigma Octantis (σ Oct), yang kadang kala dipanggil sebagai bintang selatan. Bintang tersebut memiliki kecerahan yang sangat sedikit berbanding Polaris.
Kampong Belaban, Rambai

Pentadbiran

Dari segi pentadbiran, Kampong Belaban terletak dalam Mukim Rambai. Mukim Rambai merupakan salah satu dari 38 mukim yang terdapat di Brunei. Mukim Rambai pula dari segi pentadbiran terletak dalam Daerah Tutong, Brunei.
Gail Kane

Gail Kane (lahir sebagai Abigail Kane 10 Julai 1885 di Philadelphia, Pennsylvania – 17 Februari 1966 di Augusta, Maine) merupakan pelakon pentas dan filem senyap. Kane pernah berkahwin dengan Henry Iden Ottman yang meninggal dunia pada Januari 1939 dan mempunyai seorang anak, William Kane Ottman
Kane meninggal dunia di Augusta, Maine pada tahun 1966 di usia 80 tahun.
Solat Sunat Hadiah

Solat Sunat Hadiah merupakan solat sunat mutlak yang didirikan dengan tujuan di hadiahkan kepada mayat dan amalan-amalan yang dilakukan dengan tujuan kebaikan.
Ia disebut dalam Kitab Nihayatuz-Zain (m/s 107) Maksudnya: Setengah daripada sunat, sembahyang 2 rakaat bagi mayat sesudah di tanam.
Berdasarkan riwayat, Rasulullah s.a.w pernah bersabda: maksudnya: Pada malam pertama mayat dikebumikan, keadaan mayat itu berada didalam keluh kesah. oleh kerana itu, kasihanilah kamu untuk mengurangkan keluh kesah mayat itu dengan bersedekah. Jika tidak mampu bersedekah sembahyanglah 2 rakaat, baclah padanya pada tiap-tiap rakaat satu kali fatihah, satu ayat kursi, satu kali al-Takathur dan 10 kali surah al-Ikhlas dan hendaklah berdoa sesudah memberi salam.
Berthold Wells Key

Mejar Jeneral Berthold Wells 'Billy' Key, CB, DSO, MC, (1895 - 1986) adalah seorang pegawai Tentera British India. dia berkhidmat di Malaya semasa serangan Jepun pimpinan Tomoyuki Yamashita dalam tahun 1941.

Sejarah

Billy Key dilahirkan pada 19 Disember 1895 dan adalah anak kepada Dr J.M. Key. Billy Key disekolahkan di Dulwich College di London. Dia menerima tauliah sebagai pegawai dalam senarai pegawai tak berpasukan pada 1 Oktober 1914. Dalam bulan Disember 1914, Billy Key menyertai Tentera British India
Dalam tahun 1917, Billy Key berkahwin dengan Aileen Leslie, anak perempuan Kolonel E.L. Dunsterville, Askar Jurutera Diraja dan dikurniakan seorang anak lelaki dan dua orang anak perempuan. Anak lelaki Billy Key terbunuh semasa perkhidmatan tentera di Itali semasa Perang Dunia II

Perang Dunia I

Semasa Perang Dunia I Billy Key berkhidmat dengan rejimen ke-45 Sikh Rattray dan berjaya mencapai pangkat sebagai Kapten dalm tahun 1918. Billy key mendapat cedera di Mesopotamia dalam tahun 1918 dan diberikan anugerah pingat Military Cross.

Tahun-tahun Antara Perang

Selepas Perang Dunia I, Billy Key berkhidmat di Afghanistan. Selepas itu dia berkhidmat di Perbatasan Barat Laut (North Western Frontier) dengan Batalion 3/11 Rejimen Sikh. Dalam tahun 1935, Billy Key dinaikkan pangkat menjadi Leftenan Kolonel dan menjadi pegawai pemerintah Batalion 2/11 Rejimen Sikh mulai tahun 1936. Billy Key diberikan anugerah pingat DSO semasa berkhidmat di Waziristan dalam tahun 1937.

Perang Dunia II

Untuk tempoh dari than 1940 sehingga 13 Januari 1942, Billy Key menjadi Panglima Briged ke-8 Infantri India di Malaya sebagai sebahagian daripada pasukan-pasukan di bawah perintah Divisyen ke-11 India, salah satu daripada unit yang diperuntukkan kepada Markas Gerakan Tanah Melayu.
Apabila Tentera Jepun menyerang, 8 Briged India ditugaskan untuk menyekat kemaraan askar-askar Jepun menuju Singapura. Apabila Jeneral Percival memecat Mej. Jen. David Murray-Lyon kerana kegagalan menyekat kemaraan Tentera Jepun, Brigadier Jeneral Archibald Paris memangku jawatan Panglima 11 Divisyen tetapi digantikan oleh Billy Key beberapa hari kemudian. 11 Divisyen menunjukkan prestasi yang lebih baik di bahawa pemerintahan Billy Key, tetapi ini tidak memberikan banyak kesan kerana keadaan pertahanan di tanah Melayu sudah tidak dapat diperbaiki lagi. Apabila Jeneral Percival menyerah kalah pada 15 Februari 1942, Billy Key menjadi tawanan perang dan dibawa ke Manchuria sehinggalah ke akhir peperangan.

Pasca Perang

Selepas Perang Dunia II, Billy Key menjadi adikung kepada Raja George VI, dan selepas itu diberikan pemerintahan daerah di India. Dia bersara daripada perkhidmatan tentera dalam tahun 1949. Mej. Jen. Billy Key meninggal dunia di Sandwich, Kent pada 26 September 1986.
Action Point

Produksi

Pengambaran filem ini telah dilakukan di Cape Town, Afrika Selatan dengan bajet sebanyak $19 juta.
Knoxville, dalam temubualnya bersama Vanity Fair, berkata semasa pengambaran beliau telah mengalami kecederaan lebih banyak berbanding filem-filemnya sebelum ini.

Tayangan

Pada asalnya dikenali sebagai Action Park, filem ini telah ditayangkan di Amerika Syarikat pada 1 Jun 2018 setelah sebelum ini dijadualkan untuk tayangan pada 23 Mac dan 11 Mei 2018.
Muara Tiga, Kedurang

Poskod

Poskod yang digunakan di Muara Tiga adalah 38553. Terdapat 18 buah desa di dalam daerah kecamatan Kedurang.
Kampung Telok Kepayang

Poskod

Poskod yang digunakan di Kampung Telok Kepayang, Kampung Gajah, Perak ialah 36800.
Lema (matematik)

Dalam bidang matematik, lema merupakan sebuah penyataan yang digunakan untuk membuktikan pernyataan lainnya. Umumnya tiada perbezaan antara lema dengan teorem, namun istilah lema digunakan untuk merujuk kepada sebuah pernyataan yang digunakan sebagai bahagian untuk membuktikan sebuah teorem yang lebih besar.
Perkataan lemma dalam bahasa Yunani mempunyai maksud "sesuatu yang diterima, tamsilnya hadiah, keuntungan atau suap". Kata jamak dari lema adalah lemata.
Beberapa lemmata terkenal antara lain: lema Zorn, lema Bézout, lema Gauss, lema Fatou dan lema Nakayama.
Kota Setar

Asal-usul nama

Nama Kota Setar berasal daripada perkataan Setar atau pokok ‘Stak’ (Bouea macrophylla) yang tumbuh di kawasan ini.
Marigny-Chemereau

Marigny-Chemereau ialah sebuah komun di jabatan Vienne di wilayah Poitou-Charentes barat Perancis.
Andisleben

Andisleben merupakan sebuah kawasan perbandaran terletak di daerah Sömmerda, Thüringen, Jerman.
Bazinghen

Bazinghen merupakan sebuah komun di jabatan Pas-de-Calais di utara Perancis.
Singarayakonda

Demografik 2001

Menurut bancian India pada tahun 2001, Singarayakonda memiliki bilangan penduduk seramai 16,675. Dari jumlah tersebut, kaum lelaki membentuk 48% dari jumlah keseluruhan populasi dan wanita seramai 52%.

Pendidikan 2001

Menurut bancian India pada tahun 2001 Singarayakonda memiliki kadar pendidikan (kebolehan membaca) 66%, melebihi kadar purata kebangsaan 59.5%; dengan 53% lelaki dan 47% wanita mampu membaca. 11% dari populasi berusia di bawah 6 tahun. (2001)
Masjid Nurul Huda, Felda Chuping

Sejarah

Masjid Nurul Huda digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Nurul Huda adalah Mohamad B Haron. Masjid Nurul Huda memiliki No Daftar: MY-09-PB-00012.
Karamel

Etimologi

Asal perkataan ini telah dikesan ke Latin Zaman Pertengahan cannamellis (tebu) dan ke Latin callamellus (mensiang kecil, merujuk tebu).
Foo Fighters

Penubuhan dan debut (1994–1995)

Dave Grohl menyertai kumpulan grunge Nirvana sebagai pemain drum pada tahun 1990. Ketika jelajah-jelajah, beliau membawa gitar dan menulis lagu-lagu. Grohl menggunakan kembali lagu-lagu dari seluruh band;. Katanya pada tahun 1997, "Saya kagum dengan lagu-lagu Kurt Cobain itu, dan takut. Saya fikir baik saya simpan lagu-lagu saya untuk diri sendiri.
Foo Fighters membuat persembahan awal di hadapan awam untuk pertama kalinya pada 23 Februari 1995 di Kelab Jambalaya di Arcata, California dan kemudian pada 3 Mac di Satyricon di Portland. Ini diikuti dengan persembahan di Elvis Velvet di Seattle pada 4 Mac.
Tongkang ke Sumatera karam

Lokasi

Ketua Pengarah Jabatan Laut, Semenanjung Malaysia, Datuk Kapten Ahmad Othman menyatakan tongkang kayu itu karam jam 7.30 pagi di perairan Tanjung Buas Buas. Lokasinya di perairan Pintu Gedung, 15 km dari Pelabuhan Barat. Tongkang itu dipercayai berlepas dari kawasan hutan di Pulau Che Mat Zin , berhampiran Pelabuhan Barat menghala ke Tanjong Balai karam selepas 10 minit berlayar.
Tongkang membawa rakyat Indonesia dalam perjalanan pulang untuk menyambut hari raya Aidilfitri terpaksa merentasi Selat Melaka. Tongkang itu sepatutnya membawa barangan sahaja tetapi disalahguna membawa penumpang. Destinasi tongkang itu ialah Tanjung Balai, utara Sumatera . Cuaca baik, tidak ada hujan mahupun laut bergelora.

Punca memilih tongkang

Mangsa memilih menaiki tongkang itu kerana telah tinggal di Malaysia melebihi tempoh sah dan tidak memiliki dokumen perjalanann yang sah. RM800 dibayar kepada tekong terbabit dan ditempatkan di sebuah hotel murah di Pelabuhan Klang dan dibawa menaiki bot untuk pulang ke Indonesia. Malangnya bot tidak muncul dan akhirnya memilih menaiki tongkang melalui sebuah hutan.
Pihak imigresen sedia membantu memperbaharui visa mereka yang tamat tempoh supaya boleh balik ke negara asal secara teratur.Mereka kena bayar kompaun antara RM1,000 hingga RM3,000 jika kesalahan tinggal lebih tempoh dibenarkan dan tiada dokumen sah . Kesalahan keluar melalui pintu yang tidak digazetkan pula, mereka boleh didenda sehingga RM10,000.
Seramai 500 ke 800 pegawai imigresen Malaysia ditempatkan di semua 125 pintu keluar masuk di negara ini sempena hari raya Aindilfitri ini. Risikan Jabatan Imisgresen menunjukkan lebih 300 masih menunggu tongkang tersebut untuk menyeberang ke Sumatera.

Dihantar pulang

Pengarah Penguatkuasa Jabatan Imigresen Datuk Ishak Mohamed menyatakan 103 dari 125 yang terselamat telah dihantar pulang dengan menaiki kapal Sea & Coast Guard KN.Sarotama melalui dermaga Westport Malaysia. Lain-lain masih berada di hospital dalam keadaan trauma.
Sepatutnya mereka boleh diambil tindakan undang-undang kerana tidak memiliki pas pekerja asing. Selain itu mereka sudah melebihi tempoh yang dibenarkan untuk berada di Malaysia. Menteri Dalam Negeri, Datuk Syed Hamid Albar menasihati supaya mereka segera dihantar pulang. Mangsa tersebut diberi pasport gantian iaitu Sijil Perjalanan Laksana Pasport (SPLP) oleh pihak Kedutaan Indonesia dan kalau di Malaysia kita panggil emergency pasport yang hanya sah untuk satu perjalanan sahaja.
Pulau kestabilan

Pulau kestabilan merupakan istilah daripada fizik nuklear yang menerangkan kemungkinan bagi unsur untuk stabil bagi dengan "nombor ajaib" bagi proton dan neutron. Ini membolehkan sesetengah isotop bagi sebahagian unsur transuranium lebih stabil dari yang lain; iaitu mereput dengan lebih perlahan.
Idea bagi pulau kestabilan dicadangkan buat kali pertama oleh Glenn T. Seaborg. Hipotesisnya ialah nukleus atom terbina dalam "petala" dengan kaedah yang sama dengan petala elektron dalam atom. Dalam kedua-dua kes, petala adalah kumpulan aras tenaga kuantum yang relatif terhadap satu sama lain. Aras tenaga dari keadaan kuantum dalam dua petala yang berbeza akan dipisahkan oleh jurang tenaga yang besar. Maka, apabila bilangan neutron dan proton mengisi sepenuhnya aras tenaga bagi petala tertentu dalam nukleus, tenaga ikatan per nukleon akan mencapai minimum dan konfigurasi tertentu akan mempunyai hayat yang lebih lama daripada isotop berhampiran yang tidak terisi penuh. 
Petala yang penuh akan mempunyai "bilangan ajaib" bagi neutron dan proton. Satu kemungkinan bagi bilangan ajaib untuk neutron ialah 184, dan beberapa kemungkinan bagi padanan nombor proton ialah 114, 120 dan 126 — yang bermakna isotop yang mungkin paling stabil ialah flerovium-298, unbinilium-304 dan unbiheksium-310. Sebagai catatan untuk Ubh-310, ia mempunyai "bilangan ajaib berganda" (kedua-dua bilangan proton iaitu 126 dan bilagan neutron iaitu 184 dikatakan ajaib) lalu dikatakan mempunyai separuh hayat yang sangat lama. (Nukleus ringan seterusnya yang ajaib berganda ialah plumbum-208, nukleus stabil yang paling berat dan logam berat yang paling stabil.) Tiada satu pun isotop transunaium telah dihasilkan, tetapi isotop bagi unsur antara 110 hingga 114 adalah lambat mereput berbanding isotop bagi nukelus berhampiran dalam jadual berkala.
Minyak wangi

Minyak wangi ditakrifkan mengikut Kamus Merriam-Webster sebagai campuran wangian pati atau aroma sebatian, bahan pengikat dan pelarut yang digunakan untuk memberikan "bau yang menyenangkan" kepada tubuh manusia, haiwan, makanan, objek, dan ruangan.
Teks-teks kuno dan penemuan arkeologi menunjukkan penggunaan minyak wangi dalam beberapa peradaban manusia yang paling awal. Pembuatan minyak wangi moden bermula pada abad ke-19 dengan penghasilan sebatian aroma seperti vanilin atau coumarin secara komersil, membolehkan wujudnya komposisi minyak wangi dengan bau-bauan yang tidak dapat dicapai daripada bahan aromatik semulajadi semata-mata.

Sistem imun

Bukti dalam jurnal ulasan menunjukkan bahwa sesetengah wangi boleh menyebabkan tindak balas asma dalam beberapa individu, terutamanya mereka yang menghidap asma teruk atau atopik. Banyak bahan dalam wangian juga boleh menyebabkan sakit kepala, alahan kulit atau rasa mual.

Ketoksikan

Bahan kimia tertentu yang ditemui dalam minyak wangi sering beracun kepada untuk serangga kecil tetapi tidak untuk manusia. Sebagai contoh, sebatian eter Tricyclodecenyl allyl sering ditemukan pada minyak wangi sintetik dan berupaya mengusir serangga.

Pencemaran

Kesturi sintetik musks mempUKnyai bau dan mempunyai kos agak murah, oleh itu bahan-bahan ini sering digunakan dalam kuantiti yang besar untuk menutupi bau sabun pencuci dan produk pembersihan peribadi yang tidak menyenangkan. Kerana mereka besar-besaran, beberapa jenis bahan kesturi sintetik telah ditemui pada lemak dan susu manusia, serta pada mendapan dan perairan Tasik-Tasik Besar Amerika Utara.
Bahan pencemar-pencemar ini boleh menimbulkan masalah tambahan kepada kesihatan dan alam sekitar masalah jika termasuk dalam pemakanan manusia dan haiwan.

Ancaman spesies

Permintaan terhadap bahan-bahan aromatik seperti cendana, gaharu dan kesturi telah membawa kepada ancaman spesies sumber berkenaan serta juga perdagangan dan pemburuan secara haram.
Mukim Gerik

Pentadbiran

Mukim Gerik merupakan salah sebuah mukim yang terdapat dalam negeri Perak, dan juga merupakan satu dari mukim yang terletak dalam pentadbiran Daerah Hulu Perak.
Gatika

Gatika merupakan sebuah kawasan perbandaran di Sepanyol di Biscay, di komuniti autonomi Basque.